laion/Wikipedia-Exotic huggingface dataset:
דויד קוסטס

דויד קוסטס קורדל (בספרדית: David Costas Cordal; נולד ב-26 במרץ 1995 בוויגו שבספרד) הוא כדורגלן ספרדי המשחק בעמדת הבלם בקבוצת ריאל אוביידו מהליגה הספרדית השנייה. קוסטס נולד בוויגו שבספרד, וגדל במחלקת הנוער של סלטה ויגו המקומית. ב-25 באוגוסט 2013 ערך קוסטס בן ה-18 את הופעת הבכורה שלו בקבוצה הראשונה של המועדון, בניצחון 2-1 על ריאל בטיס במסגרת המחזור השני בלה ליגה לעונת 2013/2014. ב-31 באוגוסט 2015 חידש קוסטס את חוזהו בסלטה ויגו עד לשנת 2019, והושאל למיורקה מהליגה הספרדית השנייה. ב-14 בינואר 2017 הושאל ריאל אוביידו, ששיחקה גם היא בליגה הספרדית השנייה. ב-31 באוגוסט 2017 האריך קוסטס את חוזהו בסלטה ויגו עד לשנת 2020, והושאל למשך עונה אחת לברצלונה אתלטיק, קבוצת המילואים של ברצלונה. הוא שיחק בעיקר בקבוצת המילואים, וב-29 בנובמבר ערך את הופעתו היחידה בקבוצה הבכירה של המועדון, כשהחליף את ג'רארד פיקה בניצחון 5-0 על ריאל מורסיה בגביע המלך הספרדי, בו זכתה ברצלונה בתום העונה. ב-25 בינואר 2020 הושאל קוסטס לאלמריה מהליגה הספרדית השנייה למשך חצי עונה. הוא חזר לסלטה ויגו לקראת עונת 2020/2021, אך לא זכה לדקות משחק בעונה זו. ב-12 ביולי 2021 חתם קוסטס על חוזה לשלוש עונות בריאל אוביידו מהליגה הספרדית השנייה. ברצלונה גביע המלך הספרדי (1): 2017/2018 מדיה וקבצים בנושא דויד קוסטס בוויקישיתוף דויד קוסטס, באתר Transfermarkt דויד קוסטס, באתר Soccerway דויד קוסטס, באתר BDFutbol דויד קוסטס, באתר WorldFootball.net דויד קוסטס, באתר FootballDatabase.eu David Costas, un central de presente y futuro באתר La Voz de Galicia, ‏ 28 באוגוסט 2013 (בספרדית) Charles and Nolito on target in Celta success באתר ESPN, ‏ 25 באוגוסט 2013 (באנגלית) David Costas, celeste hasta 2019 באתר הרשמי של סלטה ויגו, 31 באוגוסט 2015 (בספרדית) David Costas, nuevo jugador del Real Oviedo באתר הרשמי של ריאל אוביידו, 14 בינואר 2017 (בספרדית) Costas renueva con el Celta hasta 2020 y jugará cedido una temporada en el Barcelona B באתר הרשמי של סלטה ויגו, 31 באוגוסט 2017 (בספרדית) DAVID COSTAS TO PLAY ON LOAN FOR ALMERIA באתר הרשמי של סלטה ויגו, 25 בינואר 2020 (באנגלית) David Costas, nuevo jugador del Real Oviedo באתר הרשמי של ריאל אוביידו, 12 ביולי 2021 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דויד קוסטס".
פאגאיה טכנולוגיות

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פאגאיה טכנולוגיות בע"מ, המוכרת במותג Pagaya, היא חברת פינטק ישראלית, העוסקת בהערכת סיכונים לנותני אשראי. פאגאיה נוסדה במרץ 2016 על ידי גל קרובינר, שמכהן כמנכ"ל החברה, אביטל פרדו, שמכהן כמנהל טכנולוגיות ראשי (CTO), ויהב יולזרי, שמכהן כמנהל סיכונים ראשי (CRO). החברה מספקת שירותי הערכת סיכונים, באמצעות למידת מכונה וביג דאטה, לנותני אשראי בהלוואות מקוונות (בעיקר צרכניות והלוואות רכב), ובכך מאפשרת להם לשפר את פעילותם. בנוסף לחברה פעילות נדל״ן הכוללת רכישת בתים בארה״ב באמצעות מודלים מבוססי למידת מכונה. המשרד הראשי של החברה שוכן במגדל עזריאלי שרונה בתל אביב, ולה סניפים בניו יורק ובסנטה מוניקה. ביוני 2022 העסיקה החברה יותר מ-600 עובדים. חברה בת של החברה מנהלת קרנות של הלוואות עמית לעמית. בנוסף החברה עוסקת ברכישה ובאיגוח הלווואות. במאי 2016 גייסה החברה 1.25 מיליון דולר מקרן כרמל ונצ'רס. בינואר 2017 גייסה החברה שני מיליון דולר נוספים מקרן כרמל ונצ׳רס. בפברואר 2018 גייסה החברה חוב של 75 מיליון דולר מסיטיגרופ. באוגוסט 2018 גייסה החברה 14 מיליון דולר. באפריל 2019 גייסה החברה 25 מיליון דולר. ביוני 2020 גייסה החברה 102 מיליון דולר. בספטמבר 2021 חתמה החברה על הסכם למיזוג עם חברת הספאק EJFA, לפי שווי של 8.5 מיליארד דולר. המיזוג הושלם ביוני 2022. באפריל 2023 התפרסם כי פאגאיה החליטה לעכב פדיונות של כספי משקיעים מקרן Pagaya Opportuinity Fund עד לסוף אותה שנה, וזאת על רקע בקשת פדיונות בהיקף חריג מהקרן. אתר האינטרנט הרשמי של פאגאיה טכנולוגיות פאגאיה טכנולוגיות, ברשת החברתית אקס (טוויטר) פאגאיה טכנולוגיות, ברשת החברתית אינסטגרם פאגאיה טכנולוגיות, ברשת החברתית LinkedIn פאגאיה טכנולוגיות, סרטונים בערוץ היוטיוב מידע עסקי על חברת פאגאיה טכנולוגיות באתרים Yahoo! Finance • MarketWatch • CNN Money • Bloomberg Business (באנגלית) פאגאיה טכנולוגיות, בגוגל פיננסים פאגאיה טכנולוגיות, באתר Crunchbase (באנגלית) רשימת 12 המשפיעים בפינטק ובאיקומרס בישראל, באתר tech12, ‏2022-01-09 הילה חיימוביץ', ‏גיוס: חברת הפינטק הישראלית Pagaya מגייסת 1.25 מיליון דולר, באתר Geektime‏, 8 במאי 2016 הילה חיימוביץ', ‏חברת הפינטק הישראלית Pagaya מגייסת 2 מיליון דולר, באתר Geektime‏, 10 בינואר 2017 עידן בן טובים, ‏חברת הפינטק Pagaya משלימה גיוס חוב בגובה 75 מיליון דולר להקמת פלטפורמה חדשה, באתר Geektime‏, 1 במרץ 2018 עידן בן טובים, ‏חברת הפינטק Pagaya גייסה 14 מיליון דולר, באתר Geektime‏, 30 באוגוסט 2018 הילה חיימוביץ', ‏ממשיכה לגייס: חברת הפינטק Pagaya מגייסת 25 מיליון דולר, באתר Geektime‏, 3 באפריל 2019 הגר רבט, פאגאיה מגייסת 102 מיליון דולר בסבב D, באתר כלכליסט, 17 ביוני 2020 גולן חזני, פאגאיה מתמזגת עם הספאק EJFA לפי שווי של 8.5 מיליארד דולר, באתר כלכליסט, 15 בספטמבר 2021 סופי שולמן, החתם התפטר ומניית הספאק צנחה, אך הנפקת פאגאיה יוצאת לדרך, באתר כלכליסט, 18 ביוני 2022; סופי שולמן, פאגאיה נכנסה לנאסד"ק לפי שווי של 8.5 מיליארד דולר - וצנחה ב-13%, באתר כלכליסט, 23 ביוני 2022 אלמוג עזר, אחרי בקשות משיכה בעשרות מיליונים: פאגאיה עוצרת פדיונות בקרן האשראי הצרכני, באתר כלכליסט, 16 באפריל 2023
סנטיאגו בואנו

סנטיאגו איגנסיו בואנו סקיוטיו (בספרדית: Santiago Ignacio Bueno Sciutto; נולד ב-9 בנובמבר 1998 במונטווידאו שבאורוגוואי) הוא כדורגלן אורוגוואי המשחק בעמדת הבלם בקבוצת וולברהמפטון וונדררס. בואנו נולד במונטווידאו שבאורוגוואי, והצטרף למחלקת הנוער של פניארול בשנת 2009, כשהיה בן 10. ב-5 בינואר 2016 הוא קודם לקבוצה הבוגרת של המועדון, אך לא זכה לשחק במדיה במשחק רשמי. ב-31 בינואר 2017 חתם בואנו על חוזה לשלוש עונות וחצי בברצלונה מהלה ליגה. ב-24 בינואר 2018 הושאל בואנו פראלדה-ז'ירונה ב' מהליגה הספרדית השלישית, קבוצת המילואים של ז'ירונה, למשך חצי עונה, וב-31 באוגוסט הושאל אליה פעם נוספת, הפעם למשך עונה מלאה. ב-19 באוגוסט 2019 חתם בואנו על חוזה לחמש עונות בז'ירונה מהליגה הספרדית השנייה. ב-19 בדצמבר הוא ערך את הופעת הבכורה שלו במועדון, בניצחון 1–2 על לינארס דפורטיבו במסגרת גביע המלך הספרדי. ב-20 ביולי 2020 הוא ערך את הופעת הבכורה שלו בליגה במדי המועדון, בהפסד 0–2 לאלקורקון במסגרת המחזור ה-42 לעונת 2019/2020. זו הייתה הופעתו היחידה בליגה בעונה זו. ב-7 בינואר 2021 הבקיע בואנו את שער הבכורה שלו במועדון, בניצחון 1–2 על לוגו במסגרת גביע המלך הספרדי. ב-10 באפריל הוא הבקיע את שער הבכורה שלו בליגה במדי המועדון, בהפסד 1–2 לראיו ואיקאנו במסגרת המחזור ה-34 לעונת 2020/2021. בעונה זו הוא ערך 40 הופעות ליגה, בהן הבקיע שני שערים. ב-31 באוגוסט 2023 חתם לחמש שנים בוולברהמפטון וונדררס מהפרמייר ליג. סנטיאגו בואנו, ברשת החברתית פייסבוק סנטיאגו בואנו, ברשת החברתית אקס (טוויטר) סנטיאגו בואנו, ברשת החברתית אינסטגרם סנטיאגו בואנו, באתר Transfermarkt סנטיאגו בואנו, באתר Soccerway סנטיאגו בואנו, באתר BDFutbol סנטיאגו בואנו, באתר WorldFootball.net סנטיאגו בואנו, באתר National Football Teams סנטיאגו בואנו, באתר FootballDatabase.eu Santiago Bueno, 17 años, el defensor del futuro: “Zaguero me convirtió Perdomo; sueño debutar en el Campeón del Siglo” באתר Tenfield, ‏ 3 ביולי 2016 (בספרדית) Savia nueva en Peñarol באתר Tenfield, ‏ 5 בינואר 2016 (בספרדית) Acord amb el CF Peralada-Girona B per a la cessió de Santi Bueno באתר הרשמי של ברצלונה, 31 בינואר 2017 (בספרדית) Acord amb el CF Peralada-Girona B per a la cessió de Santi Bueno באתר הרשמי של ברצלונה, 24 בינואר 2018 (בספרדית) Oficial: Santi Bueno, otra vez del Barça B al Peralada באתר מונדו דפורטיבו, 31 באוגוסט 2018 (בספרדית) España: Girona incorporó a Santiago Bueno como jugador libre tras dejar Barcelona באתר Futbol, ‏ 19 באוגוסט 2019 (בספרדית) Este artículo lo puede ver en este link: https://www.elobservador.com.uy/nota/santiago-bueno-del-sueno-de-barcelona-a-girona-201982092853 באתר El Observador, ‏ 20 באוגוסט 2019 (בספרדית) Santi Bueno, nuevo refuerzo para la defensa del Girona FC באתר הרשמי של ז'ירונה, 19 באוגוסט 2019 (בספרדית)
המעיין הנסתר

המעיין הנסתר הוא מעיין הסמוך ליישוב אביגיל בדרום הר חברון. מימי הנביעה מובלים באמת מים אל בריכה קטנה. קוטר הבריכה כ-3 מטר ועומק המים כמטר. המעיין שוכן בגובה כ-820 מטרים מעל פני הים, ומסביבתו ניתן לצפות על רחבי מדבר יהודה והר חברון. לפי האגדה, במערה בתוכה נמצא המעיין, נפגשו דוד המלך ואביגיל בסיפור התנכ"י המפורסם. המעיין הנסתר באביגיל באתר "תיירות חבל יתיר" מפת המעיין וסביבתו עמוד 7 עמוד 11 תזרמו עם זה: 5 מסלולי מים מומלצים בארץ רשת 13
רוסליה מרה

רוסליה מרה (בספרדית: Rosalía Mera; 28 בינואר 1944 - 15 באוגוסט 2013) הייתה אשת עסקים ספרדייה. ב-1975 ייסדה יחד עם בעלה אמאנסיו אורטגה את רשת האופנה זארה. בעת מותה הייתה האישה העשירה ביותר בספרד, והאישה העשירה ביותר שהתעשרה בזכות עצמה בעולם. רוסליה מרה נולדה בלה קורוניה שבמחוז גליסיה בצפון ספרד. היא נולדה למשפחה ממעמד הפועלים. אביה עבד בחברת החשמל והגז פנוזה (אנ') ואמה הייתה אנאלפביתית שניהלה אטליז. בגיל 11 עזבה את בית הספר, והחלה לעבוד כתופרת בחנות הבגדים לה מאחה. בעבודה זו פגשה את אמאנסיו אורטגה שעבד שנער שליחויות, והשניים נישאו ב-1966. לזוג נולדו שני ילדים: סנדרה שנולדה ב-1968, ומרקוס שנולד ב-1971 עם שיתוק מוחין. בשנת 1963 הקימה יחד עם אמאנסיו אורטגה, את GOA עסק לייצור חלוקי אמבטיה והלבשה תחתונה, שחיקו עיצובים של מותגים ידועים במחירים נמוכים. בשנת 1975 פתחו בני הזוג את החנות הראשונה בעיר א קורוניה שבגליסיה, ספרד. לאחר שהחנות הפכה לסיפור הצלחה, נפתחו עוד חנויות ברחבי ספרד. לאחר כעשור הקימו בני הזוג את חברת ההחזקות אינדיטקס. בשנת 2001 הפכה החברה לציבורית לפי שווי של 9 מיליארד אירו. במהלך שנות ה-80 שונו העיצוב וההפצה של המותג כדי להתאים אותו יותר לקהל הצעיר. בני הזוג נפרדו ב-1986 על רקע בגידה של אורטגה שילד עם אישה אחרת, פלורה פרז, בת מחוץ לנישואים. למרות הגירושים, נותרה מרה מבעלי המותג והייתה מעורבת בניהולו, עד מותה ב-2013. ב-2011 השקיעה כ-350 מיליון פאונד במלון הפאר הלונדוני בולגרי. ב-1973 השלימה מרה לימודים והוציאה תעודת הוראה כמורה בבית ספר יסודי, בהמשך למדה פסיכולוגיה. מרה הייתה מעורבת בעבודת צדקה ובשילוב אנשים בעלי מוגבלויות במעגל העבודה במסגרת קרן פאידיאה גליסיה (Paideia Galiza) שיסדה על רקע שיתוק המוחין של בנה. מרה הייתה פמיניסטית ובשנותיה האחרונות דיברה בעד זכותן של נשים להפלות נגד יוזמות הממשלה. היא תמיכה בתנועת ההמונים האינדינאדוס (המתמרמרים) שהפגינו ברחובות ספרד ב-2011 נגד השחיתות ומדיניות הצנע של ממשלת מריאנו ראחוי. ב-14 באוגוסט 2013 אושפזה מרה בבית חולים במנורקה לאחר שחוותה שבץ מוחי. היא הוטסה והובהלה לבית החולים סאן רפאל בלה קורוניה, שם נפטרה. היא הורישה את הונה לבתה סנדרה. אתר האינטרנט הרשמי של רוסליה מרה איילת כרמל, ‏אני לא שייכת לשום מעמד, אני מזדהה יותר עם הסביבה הענייה שהייתה עולמי, באתר גלובס, 22 באוגוסט 2013 Eaude, Michael (2013-08-21). "Rosalía Mera obituary". The Guardian (באנגלית בריטית). נבדק ב-2024-07-06. דרור רייך, התופרת הקטנה שכבשה את העולם, באתר TheMarker‏, 25 באוגוסט 2013 Richard Boudreaux, Seamstress to Fashion Pioneer, The Wall Street Journal, ‏17 באוגוסט 2013 The billionaire and the Bulgari hotel, www.thetimes.com, ‏2024-07-06 (באנגלית) סוכנויות הידיעות, מתה רוסליה מרה, מייסדת ענקית האופנה זארה והאישה העשירה בספרד, באתר כלכליסט, 16 באוגוסט 2013
Alone at Last with Tony Bennett

Alone at Last with Tony Bennett (בעברית: "לבד סוף סוף עם טוני בנט") הוא האלבום השלישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בשנת 1955, לאחר שהוקלט בחמש השנים הקודמות. בניגוד לאלבומיו הקודמים, שמות הקרדיטים הופיעו על גבי עטיפת האלבום. Alone at Last with Tony Bennett כולל שתי רצועות בונוס, "I Can't Believe That You're in Love With Me" ו-"I Get a Kick Out of You". מידע על האלבום Alone at Last with Tony Bennett באתר MusicBrainz מידע על האלבום Alone at Last with Tony Bennett באתר AllMusic Alone at Last With Tony Bennett at RYM
Tony (אלבום)

Tony (בעברית: "טוני") הוא האלבום הרביעי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-14 בינואר 1957, לאחר שהוקלט בשנה הקודמת. מידע על האלבום Tony באתר MusicBrainz מידע על האלבום Tony באתר AllMusic האלבום Tony באתר Discogs Tony Bennett – Tony at Discogs
The Beat of My Heart

The Beat of My Heart (בעברית: "הטוב בלבי") הוא האלבום החמישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-1 בדצמבר 1957, לאחר שהוקלט בחודשים יוני עד אוקטובר. האלבום הופק על ידי מיץ' מילר. מידע על האלבום The Beat of My Heart באתר MusicBrainz מידע על האלבום The Beat of My Heart באתר AllMusic האלבום The Beat of My Heart באתר Discogs האלבום The Beat of My Heart באתר ספוטיפיי Tony Bennett – The Beat of My Heart
אמיר נאתכו

אמיר אדמוביץ' נאתכו (ברוסית: Амир Адамович Натхо; נולד ב-9 ביולי 1996) הוא כדורגלן עבר רוסי השיחק בעמדת הקשר. גדל באקדמיית הכדורגל יורי קונופלב, בה גדלו גם שחקנים כמו אלן דזגוייב וארתור יוסופוב. ב-16 ביולי 2012 הוא ערך את הופעת הבכורה שלו בליגה הרוסית השנייה במדי דרוז'בה מייקופ, במשחק נגד מיתוס נובוצ'רקסק. הוא ערך 18 הופעות ליגה בעונה זו, וב-31 ביולי הבקיע את שערו היחיד במדי הקבוצה, בניצחון 1–3 על אלניה ולדיקווקז. ב-10 ביולי 2014 עבר נאתכו לברצלונה, והחל לשחק בקבוצת הנוער של המועדון. ב-24 בנובמבר הוא הבקיע את שערו הראשון, בניצחון 2–3 על אפואל ניקוסיה במסגרת ליגת האלופות לנוער. הוא לא הצליח לפרוץ לקבוצה הבוגרת של המועדון. ב-1 בספטמבר 2015 נאתכו חזר לרוסיה, וחתם בצסק"א מוסקבה. הוא נכלל בסגל הקבוצה הבוגרת של המועדון במשחקי ליגת העל הרוסית וליגת האלופות. ב-23 בספטמבר הוא ערך את הופעת הבכורה שלו במועדון, במשחק הגביע הרוסי נגד באיקאל אירקוטסק. ב-20 ביוני 2016 שוחרר נאתכו מחוזהו במועדון. ב-29 באוגוסט 2016 חתם נאתכו על חוזה לארבע עונות בקרסנודאר, אך ב-19 בדצמבר נגרע מסגל הקבוצה הבוגרת ומסגל קבוצת המילואים של המועדון. ב-11 בפברואר 2017 חתם נאתכו בלוקומוטיב מוסקבה. ב-3 באוגוסט 2018 חתם על חוזה לשתי עונות בוויטורול קונסטנצה מליגת העל הרומנית. בהמשך שיחק גם בבאטה בוריסוב מליגת העל הבלארוסית וביבפטוריה. לקראת עונת 2020 חתם נאתכו בנומה קאליו מליגת העל האסטונית. ב-7 במרץ 2020 הוא ערך את הופעת הבכורה שלו במועדון, בניצחון 0–1 על נארווה טרנס במסגרת המחזור הראשון בליגה. ב-7 ביולי הבקיע את שער הבכורה שלו במועדון, בניצחון 0–1 על קורסארה במסגרת המחזור ה-11 בליגה. הוא שיחק במועדון במשך עונה וחצי, בהן ערך 38 הופעות ליגה והבקיע שלושה שערים. באמצע עונת 2021 חתם נאתכו בלבדיה טאלין, גם היא מליגת העל האסטונית. ב-7 באוגוסט 2021 ערך את הופעת הבכורה שלו במועדון, בניצחון 1–3 על קורסארה במסגרת המחזור ה-19 בליגה. נולד במייקופ שברוסיה, למשפחה צ'רקסית-מוסלמית. אביו של נאתכו הוא כדורגלן ומאמן העבר הרוסי-צ'רקסי אדם נאתכו(אנ'), ששיחק ואימן בדרוז'בה מייקופ, ואף אימן את הפועל כפר כמא. בן דודו הוא כדורגלן פרטיזן בלגרד וקפטן נבחרת ישראל, ביברס נאתכו. אמיר נאתכו, ברשת החברתית פייסבוק אמיר נאתכו, ביישום טלגרם אמיר נאתכו, באתר Transfermarkt אמיר נאתכו, באתר Soccerway אמיר נאתכו, באתר WorldFootball.net אמיר נאתכו, באתר FootballDatabase.eu Амир Натхо перешел из «Барселоны» в ЦСКА באתר RBC, ‏ 1 בספטמבר 2015 (ברוסית) Футболист באתר הרשמי של התאחדות הכדורגל הרוסית, 26 במאי 2013 (ברוסית) Amir Nathko באתר Soccerway (באנגלית) APOEL vs Barcelona באתר הרשמי של אופ"א, 24 בנובמבר 2014 (באנגלית) Baikal-CSKA game report באתר הרשמי של ליגת העל הרוסית בכדורגל, 23 בספטמבר 2015 (ברוסית) Амир Натхо покинул ПФК ЦСКА באתר הרשמי של צסק"א מוסקבה, 20 ביוני 2016 (ברוסית) АМИР НАТХО ПОПОЛНИЛ СОСТАВ «КРАСНОДАРА-2» באתר הרשמי של קרסנודאר, 29 באוגוסט 2016 (ברוסית) Russian Premier League registration page באתר הרשמי של ליגת העל הרוסית בכדורגל, 19 בדצמבר 2016 (ברוסית)(הקישור אינו פעיל, 22.11.2021) FC Krasnodar-2 squad list by the Russian PFL באתר הרשמי של הליגה הרוסית השנייה בכדורגל, 19 בדצמבר 2016 (ברוסית) Амир Натхо - в «Локомотиве» באתר הרשמי של לוקומוטיב מוסקבה, 11 בפברואר 2017 (ברוסית) Bine ai venit, Amir Natkho ! באתר הרשמי של ויטורול קונסטנצה, 3 באוגוסט 2018 (ברומנית)
כתר משולש (פוקר)

כתר משולש מציין זכייה של שחקן בשלוש תחרויות פוקר עולמיות במהלך הקריירה: זכייה בצמיד באליפות העולם בפוקר (WSOP), זכייה בטורניר המרכזי של סבב הפוקר העולמי (WPT) וזכייה בטורניר המרכזי של הסבב הפוקר האירופי (EPT). נכון ליולי 2024, 10 שחקנים זכו בכתר המשולש. דוידי קיטאי זכה בטורניר המרכזי של ה-WPT אשר היה למוזמנים בלבד דף המידע של גאווין גריפין, באתר The Hendon Mob דף המידע של רולאן דה וולף, באתר The Hendon Mob דף המידע של ג'ייק קודי, באתר The Hendon Mob דף המידע של ברטרנד גרוסלייה, באתר The Hendon Mob דף המידע של דוידי קיטאי, באתר The Hendon Mob דף המידע של מוחסין צ'ראניה, באתר The Hendon Mob דף המידע של הריסון גימבל, באתר The Hendon Mob דף המידע של ניאל פארל, באתר The Hendon Mob דף המידע של רוברטו רומנלו, באתר The Hendon Mob דף המידע של מייקל ווטסון, באתר The Hendon Mob
טניה בראזו

טניה בראזו (ביוונית: Τάνια Μπρεάζου; נולדה ב-1 בדצמבר 1998) היא זמרת-יוצרת יוונייה ממוצא רומני. בשנת 2016 השתתפה בראזו בגרסה היוונית של "The X Factor". בשלב האודישנים ביצעה את השיר "Hero", של מריה קארי. היא עברה לשלב הבא, וסומנה על ידי קהל התחרות כמועמדת פוטנציאלית לזכייה. בראזו נכנסה לקטגוריית הבנות בניהולה של טאמטה. במרוצת הזמן הודחו מן הקטגוריה הזו אלני קוסקינה, כריסטינה צנטי וכריסטינה מפוניה, פרט לבזארו. אולם בשלב חצי הגמר הודחה מן התחרות, לאחר שהפסידה לזמר סטראו סול. בשנת 2017 הוציאה בראזו לאור את סינגל הבכורה שלה, "O Kosmos Mou". לאחר מכן השתתפה בקדם היווני לאירוויזיון 2018, עם השיר "Kati", אך כשלה בניסיון להעפיל לגמר התחרות. בשנת 2019 הוציאה לאור את הסינגל "Mon Cheri", שהפך ללהיט ברחבי המדינה, והושמע במרבית תחנות הרדיו המקומיות. בשנת 2020 זכתה בתוכנית השירה "Your Face Sounds Familiar", כשהיא מגלמת את אריאנה גרנדה. על פי ההערכות עתידה בראזו להיבחר על ידי רשות השידור הקפריסאית לייצוג המדינה באירוויזיון 2022. אולם לבסוף נבחרה הזמרת אנדרומאכי, עם השיר "Ela". טניה בראזו, ברשת החברתית פייסבוק טניה בראזו, ברשת החברתית אינסטגרם טניה בראזו, ברשת החברתית טיקטוק טניה בראזו, סרטונים בערוץ היוטיוב טניה בראזו, במסד הנתונים הקולנועיים IMDb (באנגלית) טניה בראזו, באתר אפל מיוזיק (באנגלית) טניה בראזו, באתר ספוטיפיי טניה בראזו, באתר דיזר X FACTOR GREECE 2016 | AUDITIONS EPISODE 7 | ΤΑΝΙΑ ΜΠΡΕΑΖΟΥ Tania Breazou Eurovision ΕΡΤ: Η Τάνια Μπρεάζου είναι η 16η υποψηφιότητα για τον ελληνικό τελικό TANIA BREAZOU טניה בראזו תייצג את קפריסין עם שיר של מיכאליס חטזיאניס?, אתר EuroMix
מיכאיל יעקובלביץ' ואליאנסקי

מיכאיל יעקובלביץ' ואליאנסקי (25 במאי 1915 – 23 ביוני 1987), היה איש צבא סובייטי שהשתתף במלחמת העולם השנייה, מפקד כיתת מקלעים של גדוד סיור מס' 932 באוגדת סיור מס' 252 של הארמייה ה-46 בחזית האוקראינית השנייה שקיבל עיטור גיבור ברית המועצות, סגן זוטר. נולד למשפחת פועלים יהודים. בשנת 1936 סיים את לימודיו בבית הספר הטכני לאווירופוטוגאודזיה (צילום אוויר), עבד כטכנאי גיאודזיסט. בצבא האדום מאז 1937. בוגר בית הספר לחיל הרגלים הצבאי בשנת 1939. השתתף במלחמה העולם השנייה מיוני 1941 עד שנפצע בדצמבר אותה השנה. בהמשך שולב בחזית הערבה. לאחר שנפצע בפעם השנייה והחלים צורף לארמייה ה-52 ואחר כך לארמייה הרביעית המעוטרת. בליל 30 במרץ 1945, כיתת מקלעים בפיקודו הייתה אחת הראשונות שצלחו דנובה ליד העיירה קומרנו שבסלובקיה. לאחר שתפסו מובלעת בצד הימני של הנהר, מקלעי המכונה השתלטו על העיר בקרבות. על כך הוענק לו עיטור גיבור ברית המועצות ב-15 במאי 1946. נפצע פעמיים במהלך המלחמה. לאחר המלחמה שוחרר מן הצבא הפעיל. בהמשך חי ועבד בסבסטופול. דף על שמו באתר "גיבורי המדינה" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
יולזרי

האם התכוונתם ל... חנה בן-חיים יולזרי – אמנית רב-תחומית, חיה ויוצרת בירושלים יהב יולזרי – שוער בקבוצות הכדורגל בני יהודה ומכבי חיפה, ממייסדי חברת הפינטק פאגאיה עידית יולזרי – סופרת, משוררת ואמנית פלסטית ישראלית המוביל ז'ק יולזרי רמלה – חברת אוטובוסים ישראלית מיכאל בר-זוהר – סופר, היסטוריון וביוגרף ישראלי, שכיהן כחבר הכנסת. שם לידתו היה מישל יולזרי
סאיק מוטור

סאיק מוטור קורפוריישן, או SAIC (בסינית: 上汽集团, פיניין: Shàngqì jítuán, באנגלית: SAIC Motor Corporation) הוא תאגיד רב-לאומי ויצרן רכב בבעלות ממשלתית סינית עם משרדים ראשיים בשאנגחאי. חברת Fortune Global 100 ואחת מ"ארבע הגדולות" (יחד עם רכבי צ'אנגן, קבוצת FAW ותאגיד דונגפנג מוטור) של יצרניות הרכב הסיניות (כולן בבעלות המפלגה הקומוניסטית), לחברה היה היקף הייצור הגדול ביותר מכל יצרנית רכב סינית בשנת 2014, מייצרים יותר מ -4.5 מיליון כלי רכב. תמהיל הייצור שלה אינו מוגבל לסקטור הצרכני, כאשר עד מיליון רכבי נוסעים מסוג SAIC הם טנדרים מסחריים. נכון ל-2021, SAIC היא יצרנית הרכב הסינית השנייה בגודלה ו-12 בעולם במונחי ייצור. ל-SAIC שורשים עוד בשנותיה הראשונות של תעשיית הרכב הסינית בשנות הארבעים, כאשר SAIC הייתה אחת מיצרניות הרכב הבודדות בסין של מאו, וייצרה את שאנגחאי SH760. רכבי SAIC נמכרים תחת מגוון מותגים, כולל אלה של שותפיה למיזם משותף. שני מותגים בולטים בבעלות SAIC עצמה הם MG, מכונית רכב בריטית היסטורית, Roewe. מחוץ לסין מוכרת SAIC רכבים רבים תחת מותג הרכב הבריטי שקנתה, "MG", אפילו בממלכה המאוחדת, ואף שאין להם קשר לחברת ורכבי MG המסורתיים. רכבים אלו מיוצרים בסין ובתאילנד. ל-SAIC מוטור גם "מרכז חדשנות" בישראל (ח.פ 515886539). אתר האינטרנט הרשמי של סאיק מוטור (באנגלית) אתר האינטרנט הרשמי של סאיק מוטור (בסינית) מדיה וקבצים בנושא סאיק מוטור בוויקישיתוף סאיק מוטור, ברשת החברתית LinkedIn "2014年11月汽车分车型前十家生产企业销量排名". caam.org.cn. China Association of Automobile Manufacturers (CAAM). 12 בדצמבר 2014. אורכב מ-המקור ב-13 בדצמבר 2014. נבדק ב-13 בדצמבר 2014. {{cite web}}: (עזרה)
יצחק בן ישראל (בגדאד)

רבי יצחק בן ישראל היה ראש ישיבת בגדד ומחבר פיוטים בתקופת הראשונים, במחצית הראשונה של המאה ה-13. אחד מפיוטיו הידועים הוא אֶתְוַדֶּה עַל עֲבֵרוֹת קַלּוֹת וַחֲמוּרוֹת, שנאמר בנוסח הספרדים בסליחות. רבי יהודה אלחריזי כתב עליו (לאחר ביקורו בבגדד, לצד דברי ביקורת על שירתו): "מבחר משורריהם רבי יצחק בר ישראל ראש הישיבה, קצת שיריו חזקים וטובים". "ממבחר חכמיהם וחסידיהם רבי יצחק. בעל נפש יקרה ודרכו דרך ישרה". שירתו אינה בנויה במשקל השירה הספרדית. השירים שהשתמרו ממנו הם בעיקר ווידויים ותוכחות. מהרח"ו מביא בשער הכוונות שהאר"י לא היה אומר את הווידויים שחיברו רבי יצחק בן ישראל, וגם לא את שאר הפיוטים המאוחרים (אלא רק פיוטים קדומים כגון אלה שחיבר רבי אלעזר בירבי קליר). על כך מעיר רבי שמואל ויטאל שאביו היה אומר את הווידויים האלה כשהיה שליח ציבור. יוסף טובי, "יצחק בן ישראל - פייטן בבלי בן המאה הי"ג", בתוך: צבי מלאכי (עורך), שי להימן: מחקרים בספרות היהודית של ימי הביניים מוגשים לא"מ הברמן, אוניברסיטת תל אביב והוצאת ראובן מס, ירושלים תשל"ז, עמ' 125–142, באתר אוצר החכמה (צפייה חופשית – מותנית ברישום). אבן שוויק, יצחק בן ישראל, באתר אנו - מוזיאון העם היהודי "עת אהבת אוהב", באתר הספרייה הלאומית מחזור ליום כיפור ובו הבקשה "רבונו של עולם מבין כל נסתר ונעלם" ווידוי למנחה של יום כיפור, באתר היברובוקס במקורו נועד להיות וידוי לליל יום כיפור. שער הכוונות, עניין נוסח התפילה
תאונת האוטובוס בגשר נחלת יצחק

תאונת האוטובוס בגשר נחלת יצחק התרחשה ב-26 באוקטובר 1958. אוטובוס מלא בנוסעים נפל מגשר נחלת יצחק בתל אביב שהיה נטוי מעל נחל מוסררה (הידוע כיום כנחל אילון) אל תוך ערוץ הנחל. בתאונה, מהחמורות ביותר מאז קום המדינה, נספו 11 נוסעים (לפי גרסה אחרת – 13) וכ-40 נפצעו. אוטובוס של חברת דן בקו 63, יצא בשעה 22:00 לערך מתחנה בחוף הים. האוטובוס, מדגם Chausson, נסע על הגשר, שאורכו היה כ-25 מטר ורוחבו חמישה מטר. במהלך הנסיעה, בסביבות השעה 22:30, האוטובוס סטה ימינה, עלה על מעקה הגשר, פרץ דרכו, ונפל מגובה של כעשרה מטרים אל תוך מימיו הרדודים של הנחל, שם נחת כשהוא הפוך על גגו ומעוך. באוטובוס היו בעת התאונה כ-50 נוסעים, ורק בודדים הצליחו להיחלץ ממנו בכוחות עצמם. מקצת הנפגעים נלכדו מתחת לאוטובוס. למקום הוזעקו כ-15 אמבולנסים וכן כבאים ושוטרים. הקדימו אותם אזרחים שהחלו לחלץ את הנפגעים מהאוטובוס ולהעלות אותם מערוץ הנחל. פינוי הנפגעים נמשך לאור זרקורים שהציבו הכבאים. רוב הנפגעים הועברו לבית החולים הדסה, שעבר למצב חירום. פצועים אחרים הועברו לבתי החולים תל השומר, דונולו ובילינסון. תחילה דיווחו העיתונים על שמונה הרוגים בתאונה. התברר כי הם היו בגילאים 17 עד 59, ורובם היו תושבי גבעתיים. האוטובוס הניזוק הוצא מהנחל רק למחרת היום בשעות הצהריים. שר התחבורה משה כרמל מינה ועדת חקירה בת שלושה חברים לבדיקת התאונה. בראשה עמד האלוף אליהו בן חור, שהיה מהנדס במקצועו. נהג האוטובוס הועמד בעקבות התאונה למשפט פלילי בבית משפט השלום בתל אביב. המשפט נפתח בינואר 1959 והתנהל עד מאי 1960. הנהג הורשע ונידון למאסר של שישה חודשים בפועל ועוד שישה חודשים על תנאי. רישיון הנהיגה שלו נפסל לשנה והוטל עליו קנס של 1,000 לירות. הנפגעים ובני משפחותיהם הגישו תביעות פיצויים בגין התאונה נגד חברת דן. אלי אלון, אסון האוטובוס בואדי מוסררה 1958, באתר News1 מחלקה ראשונה, 31 בדצמבר 2017 ידיעות מאתר עיתונות יהודית היסטורית: מעריב, 27 באוקטובר 1958: מספר הרוגי אסון "דן" עלה לתשעה האסון על גשר מוצררה הנהג: 'הרגתי אנשים, לא אוכל לחיות' (המשך) שמונה הרוגים ומעל ל-30 פצועים בתאונה קטלנית בנחלת-יצחק (המשך), על המשמר, 27 באוקטובר 1958 נסתיים משפט הנהג א. הפנר, למרחב, 11 בינואר 1960 שישה חודשי מאסר לנהג אוטובוס האסון במוצררה, למרחב, 22 במאי 1960 המספר לקוח מרוב המקורות המתארים את התאונה. לעומת זאת, בקטעי עיתונות שהתפרסמו במאי 1960 אודות הרשעת נהג האוטובוס נאמר כי מספר פצועי התאונה היה 26 (בנפרד מההרוגים).